Apuaanse Alpe  Italië Maak deel uit van die Apennyne-bergreeks Ligging Administratiewe streek Toskane Ligging in Italië Hoogste bergpiek Monte Pisanino (1 946 m) Die Apuaanse Alpe (Italiaans: Alpi Apuane) is 'n bergreeks in die noordweste van die Italiaanse administratiewe streek Toskane, geleë tussen die stede Lucca en La Spezia. Dikwels word die Apuaanse Alpe as die aantreklikste berggebied in Toskane beskryf, maar dit is die marmergroewe van Carrara waaraan die reeks sy bekendheid te danke het. Ondanks sy naam maak die gebergte nie deel uit van die magtige Alpereeks verder noordwaarts nie. Geologies word dit by die Apennyne-bergreeks gereken, terwyl sy naam van 'n antieke Liguriese stam afgelei is, die Apuane.